**Forberedelser til artikkelskrivekurs uke 37, 11.−15. september 2017**

Til bruk hele kursuken; velg én originalartikkel (ikke oversiktsartikkel) som er relevant for forskningen din, publisert i et tidsskrift som anses å være godt i ditt fagfelt. Du kan være, men trenger ikke være forfatter av artikkelen.

***Til workshop****: Noen utfordringer vedrørende artikkelen du har valgt følger. Les og notér stikkord!*

**Tittel**: Hvilke forventninger gir tittelen om artikkelens innhold? Er det en god tittel?

**Abstract**: Om abstractet inneholder et forskningsspørsmål (kan være formulert [kamuflert] som et mål eller en hypotese) eller en konklusjon; er de(t) formulert som i artikkelens hovedtekst?

**Introduksjon/bakgrunn**: Er konklusjonen en refleksjon av/svar på forskningsspørsmålet (finnes vanligvis på slutten av introduksjonen)? Les følgende nettside om hvordan stille et godt forskningsspørsmål ved bruk av PICO elementer: <http://learntech.physiol.ox.ac.uk/cochrane_tutorial/cochlibd0e187.php>

Studiens hensikt er oftere formulert som et mål eller en hypotese enn et spørsmål. Men, ved å skrive et spørsmål kan man lettere sjekke om en fornuftig konklusjon kan formuleres som et svar på studiens spørsmål. Om det er vanskelig, kan spørsmålet sannsynligvis forbedres.

**Resultater**: Ser figurer/tabeller ut til å støtte konklusjonen? Er det en god balanse mellom tekst og figurer/tabeller?

**Diskusjon:** Identifisér og markér tekst som du mener er en ′reell′ diskusjon av studiens resultater (ikke bare gjentagelse av introduksjon og resultater). Vurdér om diskusjonen er strukturert på en måte som gjør den lett å lese, eller om den kan forbedres.

**SEND TIL KURSLEDER INNEN 1. SEPTEMBER:**

*1) Brukes i alle kurs:* Artikkelen du har valgt (som en open access link, pdf-fil, eller tilgjengelig i Helsebiblioteket), ikke notatene dine om forberedelser til workshop.

*2) Brukes i skrivekurs 1*: Et ppt bilde av artikkelens forskningsspørsmål (skriv fornavnet ditt nederst). Om studiens hensikt er formulert som et mål eller en hypotese i artikkelen, gjør den om til et spørsmål. Skriv det så klart du kan ut fra hva du leste på nettsiden om PICO elementer.

*3) Brukes i skrivekurs 1:* Fra resultat-kapitlet; et ppt-bilde av en figur (fortrinnsvis) eller en tabell, som du synes trenger forbedring (kan evt. være fra en annen artikkel). Skriv fornavnet ditt i liten skrift nederst.

*4) Brukes i skrivekurs 2:* Fra artikkelens introduksjon; tre etterfølgende setninger som du synes trenger forbedring (skriv dem i mailteksten). Notér gjerne forslag til egne forbedringer, men ikke send dem til kursleder.

**TA MED TIL KURSET:**

• Tre papirkopier av artikkelen du har valgt; to umerkede versjoner til deltagere i gruppen du blir tildelt, og én til deg selv.

• Om du valgte en figur/tabell fra en annen artikkel enn hovedartikkelen din (pkt. 3 over), ta med tre papirkopier.

• Eventuelle andre notater om svar/tanker vedrørende forberedelsesspørsmål.